飞蝗行和少司马杨公
去冬腊雪不盖土，今岁天行旱畿辅。门前有客来故乡，为言千里皆飞蝗。绿陂青野一时失，但见黄云蔽白日。我闻此语方长叹，愁坐不知天宇宽。有声蔌蔌自南至，骤听乍疑风雨势。举头杲杲烧火轮，中庭过影何纷缤。蜻蜓蚱蜢亦群舞，倏度宫城齐振羽。宫城十丈高巍巍，谁能禁尔漫天飞。
主题：思乡
情感：想家